पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 संक्रमण की दूसरी लहर के कहर के बीच निरंतर जिले में बढ़ती पॉजिटिव मरीजों की संख्या के मद्देनजर जिला कलक्टर एवं जिला मजिस्ट्रेट सिद्धार्थ सिहाग ने शनिवार को चिकित्सकीय आपात स्थिति को दृष्टिगत रखते हुए धारा 144 की सुनिश्चित पालना के लिए दिशा-निर्देश भी जारी किए हैं। करौली जिले की राजस्व सीमाओं के अंतर्गत निवासरत निजी व्यक्ति/संस्था, जिसके पास ऑक्सीजन सिलेंडर उपलब्ध हैं, उसकी सूचना दो दिन के भीतर संबंधित उपखंड मजिस्ट्रेट या जिला स्तरीय नियंत्रण कक्ष के दूरभाष नंबर (07464-251335) पर देनी होगी और एसडीएम कार्यालय में जमा करवाना भी होगा। यह प्रतिबंधात्मक आदेश तत्काल प्रभाव से एक मई से ही लागू हो गया है।
दरअसल, निषेधाज्ञा अंतर्गत धारा 144 दंड प्रक्रिया संहिता 1973 के अनुसार जिला मजिस्ट्रेट ने आदेश में उल्लेख किया है कि गंभीर पीडित व्यक्तियों,मरीजों के संस्थागत उपचार के दौरान लोक जीवन, लोक स्वास्थ्य की क्षति को बचाने के लिए चिकित्सकीय प्रोटोकॉल अनुसार ऑक्सीजन उपलब्धता की नितांत आवश्यकता है। लिहाजा, करौली जिले में निजी क्षेत्रों में ऑक्सीजन उत्पादन का कोई भी संयंत्र (प्लांट) भी स्थापित नहीं है। इसलिए भविष्य में ऑक्सीजन की कमी की संभावनाओं से भी इंकार नहीं किया जा सकता है। यह भी स्पष्ट है कि चिकित्सकीय ऑक्सीजन गैस का संग्रहण, परिवहन तरल ऑक्सीजन की अवस्था में सिलेंडरों में ही किया जाना व्यवहारिक है। इसी को लेकर निजी ऑक्सीजन सिलेंडरों पर प्रभावी नियंत्रण व निगरानी केलिए प्रतिबंध लगाया जाना आवश्यक है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn